wickkiey/tamil-wikipedia-chunked huggingface dataset:
# முளைய அடுக்குகளின் மாந்த உயிர்க்கல வகைகளின் பட்டியல்

## இடைமுகைக் கலங்கள்

### பக்கவாட்டுத் தட்டு இடைமுகை

#### சுற்றோட்ட அமைப்பு

- அகணியடுக்கு முன்தோற்றக் கலம்
- அகணியடுக்கு தொகுப்பு உருவாக்கக் கலம்
- அகணியடுக்கு முகிழ்க்ழ்லம்
- குருதிக்குழல்முகை / இடைக் குருதிக்குழல்முகை
- தமனிக்கலம்
- குருதிக்குழல் கலம்
# முளைய அடுக்குகளின் மாந்த உயிர்க்கல வகைகளின் பட்டியல்

## இடைமுகைக் கலங்கள்

### பக்கவாட்டுத் தட்டு இடைமுகை

#### உடல் குழிகள்

- இடைப்புறணிக் கலம்
# முளைய அடுக்குகளின் மாந்த உயிர்க்கல வகைகளின் பட்டியல்

## அகமுகைக் கலங்கள்

### முன்னோக்கி

#### மூச்சுயிர்ப்பு மண்டலம்

- காற்றுறைக் கலம்
- வகை I கலம்
- புறச் சுரப்புக் கலம்
- தூண் புறச்சுரப்புக் கலம்
- நுரையீரல் நரம்பு அகச்சுரப்புக் கலம்
# முளைய அடுக்குகளின் மாந்த உயிர்க்கல வகைகளின் பட்டியல்

## அகமுகைக் கலங்கள்

### முன்னோக்கி

#### செரிமான அமைப்பு

##### வயிறு  
- சிறுகுடல் அகச்சுரப்புக் கலம்
- பெப்டைடு இசைமக் கலம்
- சிறுகுடல் நரம்பகச் சுரப்புக் கலம்
- இரைப்பை தலைமைக் கலம்
- வயிற்றுப் புறணிக் கலம்  
##### குடல்  
- சிறுகுடல் அகச்சுரப்புக் கலம்
- இரைப்பை தடுப்பு பாலிபெப்டைடு
- எஸ் கலம்
- பித்தப்பை இயக்கிசைமம்
- கலம்
- குடல்புறணிக் கலம்
- சிறுகுடல் கலம்
- நுண்மடிப்புக் கலம்  
##### கல்லீரல்  
- கல்லீரல் கலம்
- கல்லீரல் உடுக் கலம்  
##### பித்தப்பை  
- பித்தப்பைக் கலம்  
##### கணைய புறச்சுரப்புக் கூறு  
- மைய ஊனீர்க் கலம்
- கணைய கல்லீரல் உடுக் கலம்
# முளைய அடுக்குகளின் மாந்த உயிர்க்கல வகைகளின் பட்டியல்

## அகமுகைக் கலங்கள்

### முன்னோக்கி

#### இலாங்கர்கான்சு இமைகள்

- ஆல்பா கலம்
- பீட்டா கலம்
- டெல்டா கலம்
- பிபி கலம்> (எஃப் கலம், காமா கலம்)
- எப்சிலான் கலம்
# முளைய அடுக்குகளின் மாந்த உயிர்க்கல வகைகளின் பட்டியல்

## அகமுகைக் கலங்கள்

### தொண்டைக் குழி

- அடிமூளைச் சுரப்பி
- ஃபோலிகுலர் கலம்
- பாராஃபோலிகுலர் கலம்
- இணை அடிமூளைச் சுரப்பி
- இணை அடிமூளைகலம்</a>
- ஆக்சிபில் கலம்
# முளைய அடுக்குகளின் மாந்த உயிர்க்கல வகைகளின் பட்டியல்

## அகமுகைக் கலங்கள்

### பின் உணவுக் குழல்/பெருங்குடல்

- சிறுநீர்ப் புறணிக் கலம்
# இரணைப்பாலை

<templatestyles src="Module:Infobox/styles.css"></templatestyles>
**இரணைப்பாலை** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 18 கிலோமீட்டர் தூரத்தில் அமைந்துள்ளது.
# இரணைப்பாலை

## பாடசாலைகள்

மு/இரணைப்பாலை ரோமன் கத்தோலிக்க மகா வித்தியாலயம்
# உடையார்கட்டு

<templatestyles src="Module:Infobox/styles.css"></templatestyles>
**உடையார்கட்டு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது கிளிநொச்சிக்குக் கிழக்கே சுமார் 35 கிலோமீட்டர் தூரத்தில் அமைந்துள்ளது.
# உடையார்கட்டு

## பாடசாலைகள்

மு/உடையார்கட்டு மகா வித்தியாலயம்
# அகில பாரதிய இராம ராஜ்ய பரிசத்

**அகில பாரதிய இராம ராஜ்ய பரிசத்** (*Akhil Bharatiya Ram Rajya Parishad*) என்பது 1948-இல் சுவாமி கர்பத்ரியால் நிறுவப்பட்ட இந்திய இந்து தேசியவாத அரசியல் கட்சியாகும். இக்கட்சி பாராளுமன்றத்திற்கு நடைபெற்ற 1952 தேர்தல்களில் மூன்று மக்களவை இடங்களையும் 1962<nowiki/>இல் இரண்டு இடங்களையும் வென்றது. 1952, 1957 மற்றும் 1962இல், இக்கட்சி பல மாநிலச் சட்டப்பேரவை இடங்களை வென்றது. இவை பெரும்பாலும் இராசாத்தான் போன்ற இந்தி பேசும் மாநிலங்களில் உள்ளன. மற்ற இந்துத்துவா அடிப்படையிலான கட்சிகளைப் போலவே, இக்கட்சியும் இந்தியாவில் இந்துக்களுக்கான மசோதாக்களை அமல்படுத்துவதற்கு எதிராகப் போராடியது. இக்கட்சி இறுதியில் பாரதிய ஜனதா கட்சியின் முன்னோடியான பாரதீய ஜனசங்கத்தில் இணைக்கப்பட்டது.
# ஏசு ரௌசல்

**டாக்டர் ஏசு ரௌசல்** (*Dr. Aage Rousell*) டேனிசு கட்டிடக் கலைஞர், தொல்பொருள் ஆராய்ச்சியாளர், வரலாற்றாசிரியர் ஆவார். இவர் 1901 அக்டோபர் 27 அன்று கோபன்கேகனில் பிறந்தார். 1972 சூன் 9 அன்று பிரெடெரிக்சுபெர்க் என்னும் இடத்தில் உயிர் நீத்தார். 1920 முதல் 1930 வரை கிரீன்லாந்தில் தொல்பொருள் ஆராய்ச்சிக்காக, குறிப்பாக இடைக்கால கிரீன்லாந்தில் நார்சு குடியேற்றங்கள் குறித்த இவரது பணிக்காக மிகவும் பிரபலமானார்.
# ஏசு ரௌசல்

## சுயசரிதை

ரூசல் ருடால்ப் கிறிசுடியன் ரூசல் (*Rudolf Christian Roussell*) (1859-1933) மற்றும் மனைவி சிட்சே கன்சின் நீல்சன் (*Sidse Hansine Nielsen*) (1868-1941) ஆகியோரின் மகன் ஆவார். ரூசல் 1919 ஆம் ஆண்டு ஆர்ட்ரப்பில் உள்ள சாங்க்ட் ஆண்ட்ரியாசு கொலேசியத்தில் மாணவரானார். 1920 ஆம் ஆண்டு கோபனாவன் பல்கலைக்கழகத்தில் தத்துவத்தில் பட்டம் பெற்றார். இவர் ராயல் டேனிசு அகாடமி ஆப் பைன் ஆர்ட்சில் பயின்று 1922 ஆம் ஆண்டு பட்டம் பெற்றார்.  
1926, 1930, 1932, 1934, 1935, 1937 ஆகிய ஆண்டுகளில் தொல்லியல் தொடர்பாக கிரீன்லாந்து பயணங்களிலும், 1939 ஆம் ஆண்டு ஐசுலாந்திற்கான பயணத்திலும் ரூசல் பங்கேற்றார். 1926-இல், கலாச்சார வரலாற்றாசிரியர் பௌல் நார்லண்ட் (1888-1951) உடன் இணைந்து ரூசல் தெற்கு கிரீன்லாந்தில் உள்ள இகாலிகுவில் 13 எலும்புக்கூடுகளைக் கண்டுபிடித்தார்.  
1932-இல், மேற்கு கிரீன்லாந்தின் கடற்கரையில் வைக்கிங் வயது தளங்களை அகழ்வாராய்ச்சி செய்வதற்கான தொல்பொருள் தோண்டலில் ஈகில் நத் (1903-1996) உடன் கிரீன்லாந்து திரும்பினார். 1934 ஆம் ஆண்டு கோடையில் ரூசல், குனூத், நார்லண்ட் ஆகியோர் இகாலிகுவில் பழைய நோர்சு இடிபாடுகளை மீண்டும் தோண்டி எடுத்தனர். 1937 ஆம் ஆண்டு கோடையில் போலந்து நாட்டில் உள்ள நூக் மாவட்டப் பயணத்துடன் கிரீன்லாந்து திரும்பினார்.  
1937 ஆம் ஆண்டு டென்மார்க்கின் தேசிய அருங்காட்சியகத்தில் அருங்காட்சியக ஆய்வாளராக ஆன ரூசல், 1949 முதல் 1971 வரை இடைக்கால சேகரிப்பின் தலைமை ஆய்வாளராகவும், தலைவராகவும் இருந்தார். இவர் 1941-இல் *கிரீன்லாந்தின் இடைக்கால நார்சு செட்டில்மெண்ட்டில் பண்ணைகள், தேவாலயங்கள்* உள்ளிட்ட படைப்புகளை எழுதினார். பின்னர் *ஆர்க்டிக் கலைக்களஞ்சியத்தில்* பங்களிப்பாளராக இருந்தார்.  
டென்மார்க்கின் சேர்மன் ஆக்கிரமிப்பின் போது, ரோசல் எதிர்ப்பு இயக்கத்தில் தீவிரமாகப் பங்கேற்றார். இதன் விளைவாக, *1957* ஆம் ஆண்டு இவர் புதிதாக நிறுவப்பட்ட டென்மார்க்கின் விடுதலை அருங்காட்சியகத்தின் தலைவராக நியமிக்கப்பட்டார்.
# ஜூமா சோலங்கி

**ஜுமா சோலங்கி** (Jhuma Solanki) என்பவர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார்.
# ஜூமா சோலங்கி

## தனிப்பட்ட வாழ்க்கை

சோலங்கி மருத்துவர் தியான் சிங் சோலங்கியை மணந்தார். இவர்களுக்கு இரண்டு மகள்கள் உள்ளனர்.
# ஜூமா சோலங்கி

## அரசியல் வாழ்க்கை

சோலங்கி 2013ஆம் ஆண்டு முதல் முறையாக சட்டமன்ற உறுப்பினராக ஆனார்.
# ஜூமா சோலங்கி

## மேலும் பார்க்கவும்

- 2023 மத்தியப் பிரதேச சட்டப் பேரவைத் தேர்தல்
# சாதனா சதாபக்

**சாதனா சதாபக்** (ஆங்கிலம்: *Sadhana Sthapak*; ) என்பவர் இந்திய அரசியல்வாதியும் மத்தியப் பிரதேச மாநிலம் கதர்வாரா மாவட்டம் நரசிங்பூர் தொகுதியின் முன்னாள் சட்டமன்ற உறுப்பினரும் ஆவார். இவர் 1998 முதல் 2003 வரை சட்டமன்ற உறுப்பினராக இருந்துள்ளார். 2003 தேர்தலில் கோவிந்த் சிங் படேலிடம் தோல்வியுற்றார். ஆனால் மீண்டும் 2008 தேர்தலில் போட்டியிட்டு மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் உறுப்பினர் ஆவார்.
# வித்யாவதி வித்யாசங்கர்

**வித்யாவதி வித்யாசங்கர்** (*Vidyawati Vidyashankar*) என்பவர் மத்திய பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் சிந்த்வாரா சட்டமன்றத் தொகுதியின் சட்டமன்ற உறுப்பினராகப் பணியாற்றினார்.
# சரசுவதி சிங்

**சரசுவதி சிங்** (*Saraswati Singh*) ஓர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார்.
# சரசுவதி சிங்

## அரசியல் வாழ்க்கை

சரசுவதி சிங் 2013-இல் நடைபெற்ற மத்தியப் பிரதேச சட்டமன்றத் தேர்தலில் சித்ராங்கி சட்டமன்றத் தொகுதியில் காங்கிரசு கட்சியின் சார்பில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# யாகுத் அல்-அமாவி

**யாகுத் சிகாப் அல்-தின் இபின்-அப்துல்லா அல்-ருமி அல்-அமாவி** (*Yaqut ibn-'Abdullah al-Rumi al-Hamawi*) (1179–1229) பைசாந்திய கிரேக்க வம்சாவளியைச் சேர்ந்த ஒரு முஸ்லிம் அறிஞர் ஆவார். அப்பாசியக் காலத்தின் பிற்பகுதியில் (12-13 ஆம் நூற்றாண்டுகள்) இவர் செயல்பட்டார். இவர் தனது முஜாம் அல்- புல்தான் என்றா புவியியல் சார்பான படைப்பிற்காக அறியப்படுகிறார். இது வாழ்க்கை வரலாறு, வரலாறு மற்றும் இலக்கியம் மற்றும் புவியியல் தொடர்பான மதிப்புமிக்க தகவல்களைக் கொண்டுள்ளது.
# முங்கேர் வனவியல் கல்லூரி

**முங்கேர் வனவியல் கல்லூரி** (*Munger Forestry College*) என்பது 2022--இல் நிறுவப்பட்டது வனவியல் கல்லூரி ஆகும். இக்கல்லூரி பீகாரின் முங்கேர் மாவட்டத்தில் நிறுவப்பட்டுள்ளது. இக்கல்லூரி பீகார் வேளாண்மைப் பல்கலைக்கழகம் சபோர், பாகல்பூருடன் இணைக்கப்பட்டுள்ளது. இது பீகாரில் செயல்படும் முதல் வனவியல் கல்லூரி ஆகும்.  
முதல்வர் நிதிஷ்குமார் அடிக்கல் நாட்டி, நிறுவனத்தைத் திறந்து வைத்தார்.
# சர்தார் அம்ஜத் அலி

**சர்தார் அம்ஜத் அலி** (*Sardar Amjad Ali*)(பிறப்பு 1943) ஒரு இந்திய அரசியல்வாதியும் அரசதந்திரியும் ஆவார். கீழை இந்தியாவின் சிறந்த வழக்கறிஞர்களில் ஒருவர். வங்காள காங்கிரஸை பிரதிநிதித்துவப்படுத்தி 1970-ஆம் ஆண்டில் பாசிர்ஹாட்டில் இருந்து மக்களவை உறுப்பினராக<nowiki/>ப் பணியாற்றியவர் ஆவார். இவர் 1972-ஆம் ஆண்டில் பாராளுமன்றத்தின் மேல் சபையான மாநிலங்களவைக்கு தேர்ந்தெடுக்கப்பட்டார். காந்தி குடும்பத்தின் நெருங்கிய உதவியாளரான இவர், 9 ஆண்டுகள் ஐக்கிய நாடுகள் சபைக்கு அனுப்பப்பட்டார். இவர் பார் கவுன்சிலின் தலைவராக பல முறை தேர்ந்தெடுக்கப்பட்டுள்ளார். மேலும், கிழக்கு இந்தியாவின் மிக முக்கியமான வழக்கறிஞர்களில் ஒருவர் ஆவார். இவர் 2010-ஆம் ஆண்டில் திரிணாமுல் காங்கிரசில் சேர்ந்தார். இவர் 2011- ஆம் ஆண்டில் மேற்கு வங்க சட்டமன்றத் தேர்தலில் பாசிர்ஹட் உத்தர் தொகுதியில் போட்டியிட்டார். இவர் 1972 முதல் 1978 வரை மாநிலங்களவை உறுப்பினராக இருந்தார்
# கொச்சி கொண்டாட்டம்

**கொச்சின் கார்னிவல்** (*Cochin Carnival*) என்பது ஒவ்வொரு ஆண்டும் திசம்பர் கடைசி வாரத்தில் கேரளத்தின் கொச்சி நகரின் கோட்டைக் கொச்சியில் நடைபெறும் ஒரு பொழுதுபோக்கு நிகழ்வு ஆகும். இந்த நிகழ்வு பெரும்பாலும் திசம்பர் மாதத்தின் கடைசி இரண்டு வாரங்களில் நடத்தப்பட்டு சனவரி முதல் நாள் முடிவடைகிறது. இது வாஸ்கோ ட காமா சதுக்கத்தில் இந்திய தேசியக் கொடியை ஏற்றி வைத்து அதிகாரப்பூர்வமாக துவக்கப்படுகிறது.  
விழாவின் சிறப்பம்சமாக, புத்தாண்டு நாளன்று, யானைகள் முன்செல்ல மாபெரும் அலங்கார ஊர்வலம் நடத்தப்படும். வட இந்திய நடனங்களும் ஊர்வலத்தின் ஒரு பகுதியாக இடம்பெறுகின்றன. இது போத்துக்கீசர், குசராத்தி, பஞ்சாபி, மலையாளி, கன்னடம், அரபு, இடாச்சு, ஆங்கிலோ இந்திய பண்பாடு போன்ற பல்வேறு பண்பாடுகளின் கலவையாகும்.  
கடற்கரை தானுந்து போட்டி, கடற்கரை உதைப்பந்து, மற்போர், குத்துச்சண்டை, மிதிவண்டி பந்தயம், புல்லட் பந்தையம், கயாக்கிங் என்னும் படகுப் போட்டி, நீச்சல் போட்டி, மாரத்தான் போன்ற பல போட்டிகள் நடத்தப்படுகின்றன. கலை நிகழ்ச்சிகள், உணவு திருவிழாக்கள், வண்ணமயமான பேரணிகள், கண்காட்சிகள் போன்றவை விழாவுக்கு உற்சாகத்தை சேர்க்கின்றன. திருவிழாவின் போது ஊக்குவிக்கப்படும் முக்கிய கொள்கைகளாக பங்கேற்பு, அமைதி, முன்னேற்றம், சாகசம், சுற்றுச்சூழல் போன்றவையாக உள்ளன. குறிப்பாக கோட்டைக் கொச்சி நகரம் வெள்ளைக் காகித தோரணங்களால் அலங்கரிக்கப்பட்டுகின்றது. அமைதியைக் குறிக்கும் அனைத்து அலங்காரங்களிலும் வெள்ளை நிறம் ஆதிக்கம் செலுத்துவது குறிப்பிடத்தக்கது.  
கொச்சி கொண்டாட்ட நேரத்தில் நடக்கும் அனைத்து நிகழ்வுகளின் மையமாக கோட்டைக் கொச்சி உள்ளது. இது மாவட்ட சுற்றுலா மேம்பாட்டுக் குழுவால் ஊக்குவிக்கப்படுகிறது.
# கொச்சி கொண்டாட்டம்

## வரலாறு

1984 ஆம் ஆண்டில், ஐக்கிய நாடுகள் அவையில் 1985 ஆம் ஆண்டை அனைத்துலக இளைஞர் ஆண்டாக அறிவிக்கும் முகமாக ஒரு பிரகடனம் கையெழுத்தானதைக் கொண்டாடும் வகையில், கொச்சியைச் சேர்ந்த மூன்று இளைஞர்களான - ஆனந்த பெலிக்ஸ் ஸ்காரியா (ஆனந்த சூர்யா), ஜார்ஜ் அகஸ்டின் துண்டிபரம்பில் (ராய்), ஆண்டனி அனுப் ஸ்காரியா (அனூப்) ஆகியோர், கோட்டை கொச்சி கடற்கரையில் ஒரு கடற்கரை திருவிழாவை நடத்த முடிவு செய்தனர். பல்வேறு மன்றங்கள் மற்றும் அமைப்புகளைச் சேர்ந்த 150 இளைஞர் குழுக்கள் அவர்களுக்கு ஆதரவளித்தன. முதல் விழாவுடன் தொடர்புடைய வேறு சிலரான நிர்மல் ஜான் அகஸ்டின், ராதா கோமதி, அபுல் கலாம் ஆசாத் (ஒளிப்படக்காரர்), பின்னர் குழுவில் தீவிர உறுப்பினராயினர். மேலும் முதல் திருவிழாவின் பல படங்களை ஏகலோகம் அறகட்டளையால் காப்பகப்படுத்தயுள்ளது.  
இந்த நிகழ்ச்சியானது 1984 ஆம் ஆண்டு திசம்பர் இரண்டாம் வாரத்தில் மிதிவண்டி பந்தயத்துடன் தொடங்கியது. சடுகுடு, கயிறு இழுத்தல், களரி, குட்டியும் கோலம் (கில்லி தண்டலை ஒத்தது), களம் வர (தரையில் வரைதல்) போன்ற பிற உள்ளூர் விளையாட்டுகளும் நடத்தப்பட்டன. நிகழ்வு 1985 சனவரி முதல் நாள் அன்று ஊர்வலத்துடன் முடிவடைந்தது. 'கார்னிவேல் கொச்சின்' என்ற பெயரில் பஞ்சவாத்தியத்துடன், யானைகள் உட்பட மாபெரும் பேரணி நடைபெற்றது. படிப்படியாக, அது இன்று கொச்சி கார்னிவல் என்று அழைக்கப்படும் வடிவத்தை எடுத்துள்ளது.
# கொச்சி கொண்டாட்டம்

## சிறப்பம்சங்கள்

### பாப்பான்ஹி

முதியவரைக் குறிக்கும் பாப்பான்ஹி என்னும் மாபெரும் பொம்மையானது சரியாக நள்ளிரவில் எரிக்கப்படுகிறது. அது கடந்து செல்லும் ஆண்டின் முடிவைக் குறிப்பதாகவும், புத்தாண்டை வரவேற்பதாகவும் செய்யப்படுகிறது. இது அனைத்து நோய்களையும் எரித்து புதிய துவக்கத்தைக் குறிக்கிறது. இதைத் தொடர்ந்து காலை வரை நடனம், இசையுடன் கோலாகல விருந்து நடைபெறுகிறது. இந்த வழக்கத்தின் துவக்கம் தெளிவற்றதாகவே உள்ளது.  
இது கோச்சி கொண்டாட்டத்தின் ஒரு பகுதியாக மாறுவதற்கு முன்பு, உள்ளூர் மனமகிழ் மன்றங்கள் பாப்பான்ஹி கொண்டாட்டங்களைக் கொண்டிருந்தன. இது திருவிழாவுடன் இணைந்தது கிறித்துமசு தாத்தாவை ஒத்த செவிவழிக் கதையையும் வளர்ந்துள்ளது. சிறிது காலம் கழித்து, சாண்டாவின் உருவ பொம்மை எரிக்கப்பட்டது, இருப்பினும், பின்னர் அது மாற்றப்பட்டது.
# அமர் சிங் கல்லூரி

**அமர் சிங் கல்லூரி** (ஆங்கிலம்: *Amar Singh College*;உருது : , காஷ்மீரி : ) என்பது இந்தியாவின் சம்மு மற்றும் காசுமீர் மாநிலத்தில் உள்ள சிறிநகரில் உள்ள ஒரு கல்வியியல் மற்றும் தொழில்முறை கல்லூரி ஆகும். சிறீ பிரதாப் கல்லூரிக்குப் பிறகு காசுமீர் பள்ளத்தாக்கின் உள்ள இரண்டாவது பழமையான கல்லூரி இதுவாகும்.
# அமர் சிங் கல்லூரி

## வரலாறு

அமர் சிங் கல்லூரி, நவம்பர் 1913-இல் அமர் சிங் தொழில்நுட்ப நிறுவனமாக நிறுவப்பட்டது. விருப்பமுள்ள மாணவர்களுக்குக் கலை, கலாச்சாரம் மற்றும் கொத்து மற்றும் தச்சு போன்ற அடிப்படை தொழில்களைக் கற்பிக்க இது வழிவகுத்தது. இக்கல்லூரி 29 மே 1914 அன்று மகாராஜா பிரதாப் சிங்கால் முறையாகத் திறக்கப்பட்டது. சூன் 1942-இல், அப்போதைய காசுமீர் மகாராஜாவான ஹரி சிங்கின் தந்தையின் நினைவாக சிறீ பிரதாப் கல்லூரியை இரண்டாகப் பிரித்ததன் மூலம் தொழில்நுட்ப நிறுவனம் அமர் சிங் கல்லூரியாக மாற்றப்பட்டது. இந்தக் கல்லூரி சூன் 1972-இல் பல்கலைக்கழக மானியக் குழுவால் அங்கீகரிக்கப்பட்டது. கல்லூரி தேசிய மதிப்பீடு மற்றும் தரச்சான்று அவையால் (NAAC) பி++ தரம் பெற்றது.
# அமர் சிங் கல்லூரி

## இடம்

அமர் சிங் கல்லூரி சிறிநகரில் உள்ள வசீர் பாக் நகரில் அமைந்துள்ளது. இது நிலப்பரப்பில் ஒரு பெரிய விளையாட்டு மைதானம், பூங்காக்கள், தோட்டங்கள் மற்றும் உள்கட்டமைப்புப் பகுதி எனப் பிரிக்கப்பட்டுள்ளது.  
தற்போது, கல்லூரியில் பரப்பளவில் பல கல்விக் கட்டிடங்கள் உள்ளன. ஆங்கிலோ-இந்தியக் கட்டிடக்கலையின் சிறந்த கலவையைப் பிரதிநிதித்துவப்படுத்தும் புகழ்பெற்ற பாரம்பரிய கட்டிடம் 1910-இல் தொழில்நுட்ப நிறுவனத்தை நடத்துவதற்காகக் கட்டப்பட்டது. தற்போது இதில் வேதியியல் துறை, ஆசிரியர் அறை, உள் தர ஒருங்கிணைப்பு அவைப் பிரிவு, நாட்டு நலப்பணித் திட்டம் மற்றும் தேசிய மாணவர் படைப் பிரிவு அறைகள், ஆறு விரிவுரை அரங்குகள் மற்றும் தேர்வுகளை நடத்துவதற்கு மூன்று பெரிய அரங்குகள் ஆகியவற்றைக் கொண்டுள்ளது. 2005ஆம் ஆண்டு ஏற்பட்ட நிலநடுக்கத்தின் போதும் செப்டம்பர் 2014-இல் பேரழிவு ஏற்படுத்திய வெள்ளத்தின் போதும் இந்த பாரம்பரிய கட்டிடம் சேதமடைந்தது. இருப்பினும், இது 2017-18ஆம் ஆண்டில் அப்போதைய சம்மு மற்றும் காசுமீர் மாநில அரசால் *இண்டாக்* மூலம் பழுதுபார்க்கப்பட்டு அதன் பழைய நிலைக்கு மீட்டெடுக்கப்பட்டது. 2020ஆம் ஆண்டில், பாரம்பரிய கட்டிடத்தை மறுசீரமைப்பதற்காகக் கலாச்சார பாரம்பரிய பாதுகாப்புக்கான யுனெஸ்கோ ஆசிய-பசிபிக் விருதுகளில் மதிப்புமிக்க விருது அமர் சிங் கல்லூரிக்கு வழங்கப்பட்டது.
# அமர் சிங் கல்லூரி

## கல்லூரி பற்றி

- அமர் சிங் கல்லூரி உயர்கல்வித் துறைகள் மற்றும் சுமார் ஐம்பது அரசு கல்லூரிகளுக்கு இடையே தொடர்பாளராகச் செயல்படும் காசுமீர் பிரிவுக்கான கல்லூரியாகச் செயல்படுகிறது.
- அரிய நூல்களின் தொகுப்பு உட்பட சுமார் 70,000 புத்தகங்களின் தொகுப்புடன் கூடிய வசதிகளுடன் கூடிய நூலகம் இந்தக் கல்லூரியில் உள்ளது.
- கல்லூரி அறிவியல், கலை, வணிகம் மற்றும் கணினி பயன்பாடுகளில் இளங்கலைப் படிப்புகளையும், புவியியலில் முதுகலை படிப்புகளையும் வழங்குகிறது.
- தகவல் தொழில்நுட்பம், கணொளி தொகுப்பு, கணினி பயன்பாடு, இணைய வடிவமைப்பு, ஆகியவற்றில் பலகலைக்கழகத்தின் நிதியுதவியுடன் கூடிய கூடுதல் வேலை சார்ந்த படிப்புகளையும் கல்லூரி வழங்குகிறது.
- இந்திரா காந்தி தேசிய திறந்தநிலைப் பல்கலைக்கழக சிறப்புப் படிப்பு மையங்களில் இந்தக் கல்லூரியும் ஒன்றாகும்.
# அமர் சிங் கல்லூரி

## வசதிகள்

- நூலகம்
- கணினி ஆய்வகங்கள்
- கலையரங்கம்
- *ஜிம்கானா*
- உணவகம்
- வகுப்பறைகள்
- விளையாட்டரங்கம்
- தங்கும் விடுதி
# அமர் சிங் கல்லூரி

## கணித அறிவியல் நிறுவனம்

சம்மு மற்றும் காசுமீர் கணித அறிவியல் நிறுவனம் என்பது காசுமீர் பல்கலைக்கழகத்தின் அங்கீகாரத்தின் கீழ் செயல்படும் தன்னாட்சி பெற்ற பொது நிறுவனமாகும். இது சம்மு காசுமீரின் இந்திய நிர்வாக ஒன்றிய பிரதேசமான சிறிநகரில் உள்ள அமர் சிங் கல்லூரியின் வளாகத்திற்குள் அமைந்துள்ளது. இது 2014-இல் அரசாங்கத்தின் உயர் கல்வித் துறையால் நிறுவப்பட்டது.
# அமர் சிங் கல்லூரி

## பிரபல முன்னாள் மாணவர்கள்

- முகமது அமின் நாயக், (தலைமைப் பொறியாளர், மத்திய இராணுவக் கட்டளை மற்றும் இந்திய இராணுவத்தின் முதல் காஷ்மீரி தளபதி)
- பேராசிரியர் அமிதாப் மட்டூ
- மெஹ்ராஜுதீன் வாடூ - கால்பந்து வீரர்
- செவாங் நோர்பெல் - இந்திய குடிமையியல் பொறியியலாளர்
- கேசவ் மாலிக் - கவிஞர்
- கச்சோ சிக்கந்தர் கான் - எழுத்தாளர்
- சானாசு பசீர் - எழுத்தாளர்
# சம்யக் புத்தரின் பயணம்

***சம்யக் புத்தரின் பயணம்** (இந்தி : अजर्नी ऑफ सम्यक बुद्ध ; எ ஜர்னி ஆஃப் சம்யக் புத்தர்* (A Journey of Samyak Buddha)) என்ற பொருளில் வந்த இந்தித் திரைப்படம், 2013 ஆம் ஆண்டு வெளிவந்த இந்தியத் திரைப்படமாகும். இது கௌதம புத்தரின் அற்புதமான பிறப்பு, திருமணம், அறிவொளியை நோக்கிய அவரது பாதை குறித்தவையாகும். இந்த வாழ்க்கை வரலாற்றுத் திரைப்படமானது, பாபாசாகேப் அம்பேத்கரின், *புத்தர் மற்றும் அவரது தம்மம்* *என்ற* புத்தகத்தை அடிப்படையாகக் கொண்டு எடுக்கப்பட்டதாகும்.
# சம்யக் புத்தரின் பயணம்

## நடிகர்கள்

படத்தில் நடித்த நடிகர்களின் பெயர்கள் வருமாறு:  
- கீதா அகர்வால்
- ஜோதி பகத்
- ரவி பாட்டீல்
- கௌதம் டிகிரி
- அபிஷேக் உரடே
- மிருலன் ஷர்மா
- அபய் சாதே
- கங்காதர் பாட்டீல்
- ஜீவன் சோர்
- ஜெயா காம்ப்ளே
- அசோக் சொந்தக்கே
- பிரதீப்
- ராஷ்டிரபால் வசேகர்
- குற்றமாரே
- சங்கர் மச்சானி
- சுனில் தாலே
- ஹர்ஷா காம்ப்ளே
- தீபங்கர் சலீம் ஷேக்
- ஹ்ரிதிக் ரோஷன்
- சினேகா காம்ப்ளே
- சவிதா ஜம்ர்ஸ்
# சம்யக் புத்தரின் பயணம்

## கலைஞர் பட்டியல்

- புத்தராக அபிஷேக் உரடே
- அப்பாவாக ரவி பாட்டீல்
- பிரஜாபதியாக கீதா அகர்வால்
- அம்மாவாக ஜோதி பகத்
- யசோதராவாக மிருணாள் பெண்டர்கர் (கௌதமின் மனைவி.)
- பிக்ஷூ ஆனந்தாக கௌதம் தெங்கரே
# சம்யக் புத்தரின் பயணம்

## தயாரிப்பு

இப்படத்தை பிரவின் தாம்லே இயக்கி தயாரித்துள்ளார். இதை மனோஜ் நந்தவானாவின் ஜெய் விராத்ரா என்டர்டெயின்மென்ட் லிமிடெட், திரையரங்குகளுக்கும், பிறருக்கும் திரையிடும் அனுமதியைத் தரும் உரிமையைப் பெற்றுள்ளது. இப்படம், 26 ஜூலை 2013 அன்று இந்தியா முழுவதும் வெளியாகிறது. 2019 ஆம் ஆண்டில், திபெத்திய மொழி<nowiki/>யிலும், டோங்கா மொழியிலும் வெளியிடப்பட்டது. படம் முழுக்க வர்தாவில் படமாக்கப்பட்டது.
# குழந்தைகளுக்கான தேசிய செயல் திட்டம்

**"குழந்தைகளுக்கான தேசிய செயல் திட்டம்"** (*National Action Plan for Children*) என்பது நியூயார்க்கில் உள்ள ஐக்கிய நாடுகள் பொதுச் சபையின் குழந்தைகள் பற்றிய 2002 சிறப்பு அமர்வைத் தொடர்ந்து ஏற்படுத்தப்பட்ட ஒரு தேசிய அறிக்கையாகும். பல நாடுகள் 2002 முதல் தங்கள் சொந்த செயல் திட்டத்தினை உருவாக்கி வருகின்றன. இந்தியாவில், குழந்தைகளுக்கான தேசிய செயல் திட்டம் என்பது இந்திய அரசாங்கத்தின் முன்முயற்சியாகும். இது குழந்தைகள் தங்கள் உரிமைகளை அனுபவிப்பதையும் அவர்களின் ஒட்டுமொத்த வளர்ச்சிக்கு அவசியமான பல சேவைகளை அணுகுவதையும் உறுதி செய்கிறது. குழந்தைகளுக்கான தேசிய செயல் திட்டம் 2013-இல் தொடங்கப்பட்டது. இத்திட்டம், நாட்டில் உள்ள அனைத்து குழந்தைகளின் தேவைகளை நிவர்த்தி செய்ய முயல்கிறது. இது மிகவும் ஒதுக்கப்பட்ட மற்றும் பாதிக்கப்படக்கூடியவர்களை மையமாகக் கொண்டது. குழந்தைகள் தொடர்பான கொள்கைகள் மற்றும் திட்டங்களைச் செயல்படுத்துவதற்கான விரிவான கட்டமைப்பை இத்திட்டம் வழங்குகிறது.
# ஐக்கிய நாடுகள் எசுப்பானியம் மொழி நாள்

**ஐக்கிய நாடுகள் எசுப்பானிய மொழி நாள்** (ஆங்கிலம்: *UN Spanish Language Day*; ) ஆண்டுதோறும் ஏப்ரல் 23 அன்று அனுசரிக்கப்படுகிறது. இந்த நிகழ்வு 2010-இல் ஐ. நாவின் பொதுத் தகவல் துறையால் நிறுவப்பட்டது. "பன்மொழி மற்றும் கலாச்சார பன்முகத்தன்மையைக் கொண்டாடுவதற்கும் அத்துடன் அமைப்பு முழுவதும் இதன் ஆறு அதிகாரப்பூர்வ வேலை மொழிகளையும் சமமாகப் பயன்படுத்துவதை ஊக்குவிப்பதற்கு" முயல்கிறது. ஹிஸ்பானிக் பாரம்பரிய தினமாகக் கொண்டாடும் வகையில் இந்த நாள் முதலில் அக்டோபர் 12 அன்று அனுசரிக்கப்பட்டது. சில எசுபானிய மொழி பேசும் நாடுகளில் அமெரிக்கக் கண்டத்தின் கண்டுபிடிப்பு நாளாக இது குறிப்பிடப்பட்டது. பின்னர், ஏப்ரல் 22, 1616 அன்று இறந்த எசுபானிய எழுத்தாளர் மிகெல் தே செர்வாந்தேஸ் சாவேத்ராவுக்கு அஞ்சலி செலுத்தும் வகையில், ஏப்ரல் 23க்கு மாற்றப்பட்டது.
# ஐக்கிய நாடுகள் எசுப்பானியம் மொழி நாள்

## மேலும் பார்க்கவும்

- கொலம்பசு நாள்
- பன்னாட்டுத் தாய்மொழி நாள்
# சோடியம் புரோமைடு

## கட்டமைப்பு

NaCl, NaF மற்றும் NaI போன்ற சேர்மங்களைப் போல அதே கனசதுர வடிவில் NaBr படிகமாகிறது. 50.7° செல்சியசு வெப்பநிலைக்கு மேல் நீரிலி வடிவ உப்பு படிகமாகிறது.
# சோடியம் புரோமைடு

## தயாரிப்பு

சோடியம் ஐதராக்சைடுடன் ஐதரசன் புரோமைடு சேர்ந்து வினை புரிந்தால் சோடியம் புரோமைடு உருவாகும்.
புரோமின் என்ற வேதியியல் தனிமத்தின் ஆதாரமாக சோடியம் புரோமைடு உள்ளது. NaBr சேர்மத்தின் நீரிய கரைசலை குளோரின் வாயுவுடன் சேர்த்து சூடுபடுத்துவதால் இதை அறியலாம்:  
::2 NaBr + Cl<sub>2</sub> → Br<sub>2</sub> + 2 NaCl
# சோடியம் புரோமைடு

## பயன்பாடுகள்

சோடியம் புரோமைடு தொழில்துறையில் மிகவும் பயனுள்ள ஒரு கனிம புரோமைடு ஆகும்.
# சோடியம் புரோமைடு

## மருந்து

செடோநியூரல் என்ற பெயராலும் அறியப்படும் சோடியம் புரோமைடு 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் வலிப்பு எதிர்ப்பு மருந்தாகவும் மயக்க மருந்தாகவும் பரவலாகப் பயன்படுத்தப்பட்டது. ஆனால் இன்று கால்நடை மருத்துவத்தில் மட்டுமே பயன்படுத்தப்படுகிறது. குறிப்பாக நாய்கள் மற்றும் பூனைகளுக்கு வலிப்பு நோய் எதிர்ப்பு மருந்தாக இது பயன்படுகிறது. இதன் செயல் புரோமைடு அயனியால் ஏற்படுகிறது. இந்த காரணத்திற்காக பொட்டாசியம் புரோமைடு இதற்கு சமமாக பயனுள்ளதாக இருக்கிறது. 1975 ஆம் ஆண்டில் இதன் நச்சுத்தன்மையின் காரணமாக புரோமோ-செல்ட்சர் போன்ற அமெரிக்க மருந்துகளில் இருந்து புரோமைடுகள் அகற்றப்பட்டன.
# சோடியம் புரோமைடு

## பிற புரோமைடு சேர்மங்கள் தயாரிப்பில்

சோடியம் புரோமைடு கரிம தொகுப்பு வினை உட்பட பிற வினைகளில் மற்ற புரோமைடுகளை தயாரிப்பதற்கு பரவலாகப் பயன்படுத்தப்படுகிறது. பிங்கெல்சுடீன் வினை மூலம் ஆல்கைல் குளோரைடுகளை அதிக வினைத்திறன் கொண்ட ஆல்கைல் புரோமைடுகளாக மாற்றுவதற்கு இது புரோமைடு அணுக்கருகவரியின் மூலமாகும்:  
:NaBr + RCl → RBr + NaCl (R = alkyl)  
ஒரு காலத்தில் புகைப்படத் தொழிலில் சோடியம் புரோமைடுக்கு அதிக தேவை இருந்தது, ஆனால் இப்போது சுருங்கிவிட்டது. ஒளியுணரி உப்பான வெள்ளி புரோமைடு NaBr சேர்மத்தைப் பயன்படுத்தி
# சோடியம் புரோமைடு

## கிருமிநாசினி

சோடியம் புரோமைடு குளோரின் உடன் இணைந்து சூடான குளியல் தொட்டிகள் மற்றும் நீச்சல் குளங்களுக்கு கிருமிநாசினியாக பயன்படுத்தப்படுகிறது.
# சோடியம் புரோமைடு

## பெட்ரோலியத் தொழிலில்

சோடியம் புரோமைடு தண்ணீரில் அதிக கரைதிறன் கொண்டிருப்பதால் (943.2 கி/லி அல்லது 9.16 மோல்/லி, 25 °செல்சியசில்) சோடியம் புரோமைடு எண்ணெய் கிணறுகளில் பயன்படுத்தப்படும் அடர்த்தியான துளையிடும் திரவங்களைத் தயாரிக்கப் பயன்படுகிறது. சோடியம் நேர்மின் அயனியும் வெடிக்கும் செயலுக்கு உதவுகிறது.
# சோடியம் புரோமைடு

## பாதுகாப்பு

சோடியம் புரோமைடு மிகக் குறைந்த நச்சுத்தன்மையைக் கொண்டுள்ளது. எலிகளுக்கான உயிர்கொல்லும் அளவு 3.5 கிராம்/கிலோ என மதிப்பிடப்பட்டுள்ளது. புரோமைடு அயனி என்பது ஒப்பீட்டளவில் நீண்ட அரை ஆயுள் கொண்ட ஒரு கூட்டு நச்சு ஆகும்.
# கிழக்கத்திய நாடுகளின் ஆய்வுகள்

பண்டைய அசிரிய தொல்பொருட்கள். 19 ஆம் நூற்றாண்டில், புதிய அருங்காட்சியகங்களில் கண்கவர் பழங்காலப் பொருட்களை வைப்பது, கிழக்கத்திய ஆய்வுகளில் பொது மக்களிடமிருந்து அசாதாரண ஆர்வத்தை ஏற்படுத்தியது.]]
**கிழகத்திய நாடுகளின் ஆய்வுகள்** ( *Oriental studies* ) அல்லது **கீழை நாடுகளின் ஆய்வுகள்** என்பது அண்மைக் கிழக்கு மற்றும் தொலை கிழக்கு சமூகங்கள் மற்றும் கலாச்சாரங்கள், மொழிகள், மக்கள், வரலாறு மற்றும் தொல்லியல் ஆகியவற்றைப் படிக்கும் கல்வித் துறையாகும். சமீபத்திய ஆண்டுகளில், இந்த பொருள் பெரும்பாலும் மத்திய கிழக்கு ஆய்வுகள் மற்றும் ஆசிய ஆய்வுகளின் புதிய சொற்களாக மாற்றப்பட்டுள்ளது. ஐரோப்பாவில் பாரம்பரிய கீழை ஆய்வுகள் இன்று பொதுவாக இசுலாமிய ஆய்வுகளின் ஒழுக்கத்தில் கவனம் செலுத்துகின்றன. மேலும் சீனாவின் ஆய்வு, குறிப்பாக பாரம்பரிய சீனா, பெரும்பாலும் சீனவியல் என்று அழைக்கப்படுகிறது. பொதுவாக கிழக்கு ஆசியாவின் ஆய்வு, குறிப்பாக அமெரிக்காவில், பெரும்பாலும் கிழக்கு ஆசிய ஆய்வுகள் என்று அழைக்கப்படுகிறது.
# கிழக்கத்திய நாடுகளின் ஆய்வுகள்

## பின்னணி

" ஓரியண்ட் " என்று முன்னர் அறியப்பட்ட இப்பகுதியின் ஐரோப்பிய ஆய்வு முதன்மையாக மத மூலங்களைக் கொண்டிருந்தது. இது சமீப காலம் வரை ஒரு முக்கிய உந்துதலாக இருந்தது. ஐரோப்பாவில் உள்ள ஆபிரகாமிய மதங்கள் (கிறிஸ்தவம், யூதம் மற்றும் இசுலாம்) மத்திய கிழக்கில் தோன்றியதிலிருந்து மற்றும் 7 ஆம் நூற்றாண்டில் இசுலாத்தின் எழுச்சியின் காரணமாக இது ஓரளவு இருந்தது. இதன் விளைவாக, அந்த நம்பிக்கைகளின் தோற்றம் மற்றும் பொதுவாக மேற்கத்திய கலாச்சாரத்தின் மீது அதிக ஆர்வம் ஏற்பட்டது. இடைக்கால அரபு மருத்துவம் மற்றும் இசுலாமிய மெய்யியல் மற்றும் அரபு மொழிக்கு கிரேக்க மொழிபெயர்ப்பில் இருந்து கற்றல் போன்றாவையும் நடுக்காலத்தில் ஒரு முக்கிய காரணியாக இருந்தது. மொழியியல் அறிவு கலாச்சாரங்கள் மற்றும் வரலாறு பற்றிய பரந்த ஆய்வுக்கு இது இட்டுச் சென்றது. மேலும் ஐரோப்பா பிராந்தியத்தில் அதன் செல்வாக்கை விரிவுபடத் தொடங்கியது. அரசியல் மற்றும் பொருளாதார காரணிகள், அதன் கல்விப் படிப்பில் வளர்ச்சியை ஊக்குவித்தன. 18 ஆம் நூற்றாண்டின் பிற்பகுதியில், பல்வேறு வழிகளில் கொண்டு வரப்பட்ட கலைப்பொருட்கள் ஐரோப்பா முழுவதிலும் உள்ள அருங்காட்சியகங்களில் காட்சிக்கு வைக்கப்பட்டதால், தொல்லியல் துறையின் மீதும் பரந்த ஐரோப்பிய மக்களுக்கு ஒரு இணைப்பாக மாறியது.
# கிழக்கத்திய நாடுகளின் ஆய்வுகள்

## இதனையும் காண்க

- பௌத்தவியல்
- பட்டுப் பாதை
- சிமித்சோனிய நிறுவனம்
- தோக்கியோவின் தோயோ புன்கோ
- இந்தியாவின் குதா பக்ச் கிழக்கத்திய நூலகம்
# இருசோடியம் குளூட்டாமேட்டு

**இருசோடியம் குளூட்டாமேட்டு** (*Disodium glutamate*) என்பது Na<sub>2</sub>C<sub>5</sub>H<sub>7</sub>NO<sub>4</sub>) என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். டைசோடியம் குளூட்டாமேட்டு என்ற பெயராலும் இது அறியப்படுகிறது. குளூட்டாமிக் அமிலத்தின் சோடியம் உப்பாக கருதப்படும் இச்சேர்மம் உமாமி என்ற சுவையை வழங்கும் ஒரு சுவையூட்டும் முகவராகப் பயன்படுத்தப்படுகிறது. எத்தனாலில் இருசோடியம் குளூட்டாமேட்டு சிறிதளவு கரையும். எலிகளுக்கு வாய்வழியாக கொடுக்கப்படும்போது இருசோடியம் குளூட்டாமேட்டின் உயிர்கொல்லும் அளவு 16600 மி.கி.மி.கி ஆகும்.
# இருசோடியம் குளூட்டாமேட்டு

## தயாரிப்பு

இரண்டு மோலாருக்குச் சமமான சோடியம் ஐதராக்சைடுடன் குளூட்டாமிக் அமிலத்தை சேர்த்து நடுநிலையாக்கல் வினைக்கு உட்படுத்துவதன் மூலம் இருசோடியம் குளூட்டாமேட்டை உருவாக்க முடியும்.
# சோடியம் அம்மோனியம் டார்ட்டரேட்டு

**சோடியம் அம்மோனியம் டார்ட்டரேட்டு** (*Sodium ammonium tartrate*) என்பது C<sub>4</sub>H<sub>8</sub>NNaO<sub>6</sub> என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். Na(NH<sub>4</sub>)[O<sub>2</sub>CCH(OH)CH(OH)CO<sub>2</sub>] என்று அமைப்பு வாய்பாட்டால் இதை குறிப்பிடுவர். அம்மோனியா மற்றும் சோடியம் ஐதராக்சைடுடன் டார்ட்டாரிக் அமிலத்தைச் சேர்த்து நடுநிலையாக்கல் வினைக்கு உட்படுத்துவதன் மூலம் சோடியம் அம்மோனியம் டார்ட்டரேட்டு உப்பு பெறப்படுகிறது. லூயிசு பாசுட்டர் சோடியம் அம்மோனியம் டார்ட்டரேட்டின் நான்குநீரேற்று ஆடி எதிருரு படிகங்களை தன்னிச்சையான ஆடிஎதிருரு கூறாக்கம் மூலம் பெற்றார். இவரது கண்டுபிடிப்பு ஒளியியல் செயல்பாடு பற்றிய ஆய்வுக்கு வழிவகுத்தது. இறுதியில் பரந்த தாக்கங்களைக் கொண்டதாகவும் காட்டப்பட்டது. இந்த உப்பின் பல மாற்றங்கள் எக்சுகதிர் படிகவியல் மூலம் ஆய்வு செய்யப்பட்டுள்ளன. இதில் சுழிமாய்க் கலவை உட்பட, இது ஒற்றை நீரேற்றாக படிகமாகிறது.
# சோடியம் அம்மோனியம் டார்ட்டரேட்டு

## தொடர்புடைய சேர்மங்கள்

NaKO<sub>2</sub>CCH(OH)CH(OH)CO<sub>2</sub>(H<sub>2</sub>O)<sub>4</sub> என்ற வாய்பாட்டைக் கொண்ட பொட்டாசியம் சோடியம் டார்ட்டரேட்டு என்ற பெர்ரோமின் வேதிப்பொருள் முதன்முதலில் கண்டுபிடிக்கப்பட்டது. இது ரோச்செல்லி உப்பு என்றழைக்கப்படுகிறது.
# முகமது யாசர்

**முகமது யாசர்** (*Mohd Yasser*) இந்தியாவைச் சேர்ந்த ஒரு தடகள விளையாட்டு வீரர் ஆவார். 1993 ஆம் ஆண்டு திசம்பர் மாதம் 24 ஆம் தேதியன்று இவர் பிறந்தார். ஆண்கள் குண்டு எறிதல் விளையாட்டில் முழங்கைக்கு கீழே அல்லது மேலே பாதிக்கப்பட்டுள்ளோருக்கான எப்46 பிரிவில் இந்தியாவின் சார்பாக போட்டியிடுகிறார்.
# முகமது யாசர்

## ஆரம்ப கால வாழ்க்கை

யாசருக்கு 8 வயதாக இருந்தபோது தனது கையை இழந்தார்.
# முகமது யாசர்

## தொழில்

இந்தோனேசியாவின் இயாகார்த்தாவில் 2018 ஆம் ஆண்டு நடைபெற்ற ஆசிய இணை விளையாட்டுப் போட்டியில் இந்தியாவைப் பிரதிநிதித்துவப்படுத்தினார். அங்கு இவர் வெண்கலப் பதக்கம் வென்றார். உலக இணை தடகளப் போட்டியின் 2021 ஆம் ஆண்டிற்கான துபாய் கிராண்டு பிரிக்சில் யாசர் 14.58 மீ தூரம் குண்டு எறிந்து தங்கப் பதக்கத்தை வென்றார்.  
2018 ஆம் அரசாங்கத்தால் வாக்குறுதியளிக்கப்பட்ட ஊக்கத் தொகை ரூபாய் 50 இலட்சம் கிடைக்காததற்காக யாசர் தனது ஏமாற்றத்தை வெளிப்படுத்தினார். இத்தொகை இறுதியில் 2020 ஆம் ஆண்டு யாசருக்கு வழங்கப்பட்டது.
# உரூபினா யாதவ்

**உரூபினா யாதவ்** (*Rubina Yadav*) இந்தியாவைச் சேர்ந்த ஒரு தடகள வீராங்கனையாவார். 2001 ஆம் ஆண்டு சனவரி மாதம் 14 ஆம் தேதியன்று இவர் பிறந்தார். அரியானா மாநிலத்தைச் சேர்ந்த இவர் உயரம் தாண்டுதல் போட்டியில் இந்தியாவின் சார்பாக பங்கேற்ரு விளையாடுகிறார். இந்திய தடகள அணியிலும் உரூபினா அங்கம் வகித்தார். 2022 ஆம் ஆண்டு சீனாவின் காங்சூவில் நடைபெற்ற ஆசிய விளையாட்டுப் போட்டிகளில் உயரம் தாண்டுதல் நிகழ்வில் ஒன்பதாவது இடத்தைப் பிடித்தார். ஏப்ரல் மாதம், பெங்களூரில் உள்ள சிறீ கண்டீரவா விளையாட்டரங்கில் நடந்த மூன்றாவது இந்திய கிராண்ட் பிரிக்சு போட்டியில் ஆசிய விளையாட்டுப் போட்டிக்கான தகுதிச் சாதனையை அவர் எட்டினார். 1.80 மீ உயரம் தகுதியளவாக இருந்த நிலையில் இவர் 1.81 மீ உயரம் தாண்டி தகுதி பெற்றார்.
# உரூபினா யாதவ்

## தொழில்

- 2023: மே மாதம், ராஞ்சியின் மொராபாடியில் உள்ள பிர்சா முண்டா கால்பந்து மைதானத்தில் நடைபெற்ற 26 ஆவது தேசிய கூட்டமைவு கோப்பை மூத்தோர் தடகள வெற்றியாளர் போட்டியில் 1.80மீ உயரம் தாண்டி தங்கம் வென்றார்.
- 2023: சூலை மாதம், தாய்லாந்தின் பாங்காக்கில் உள்ள சுபச்சலசாய் தேசிய விளையாட்டரங்கில் நடந்த ஆசிய தடகள வெற்றியாளர் போட்டியில் இந்தியாவைப் பிரதிநிதித்துவப்படுத்தினார்.
# அங்கிதா தியானி

**அங்கிதா தியானி** (*Ankita Dhyani*) இந்தியாவைச் சேர்ந்த ஒரு தடகள வீராங்கனையாவார். 2002 ஆம் ஆண்டு பிப்ரவரி மாதம் 5 ஆம் தேதியன்று இவர் பிறந்தார். உத்தராகண்டம் மாநிலத்தைச் சேர்ந்த இவர் நடுத்தர தூரம் மற்றும் நீண்ட தூர ஓட்டப்பந்தயங்களில் இந்தியாவின் சார்பாக பங்கேற்று விளையாடுகிறார். 2022 ஆம் ஆண்டு சீனாவின் காங்சூவில் நடைபெற்ற ஆசிய விளையாட்டுப் போட்டியில் 5000 மீட்டர் ஓட்டப் பந்தயத்திற்கான இந்தியத் தடகள அணியில் இவர் இடம் பெற்றார்.
# அங்கிதா தியானி

## ஆரம்ப கால வாழ்க்கை

உத்தரகண்டம் மாநிலம் பவுரி கர்வால் மாவட்டத்தில் உள்ள மரோதா கிராமம் அங்கிதாவின் கிராமமாகும். கடல் மட்டத்திலிருந்து 1400 மீட்டர் உயரத்தில் உள்ள தனது கிராமத்தில் இராணுவத் தேர்வுகளுக்குப் பயிற்சியெடுக்கும் பெரிய பையன்களுடன் சேர்ந்து அங்கிதா பயிற்சிக்காக ஓடினார்.
- 2021: சனவரியில், பஞ்சாபின் சங்ரூரில் நடந்த கூட்டமைப்பு கோப்பை சிறார் 20 வயதுக்குட்பட்டோருக்கான தடகள வெற்றியாளர் போட்டியில் 1500 மீ மற்றும் 5000 மீ இரண்டிலும் தங்கம் வென்றார்.
- 2021: குவகாத்தியில் நடந்த இளையோர் தேசிய வெற்றியாளர் போட்டியில் 1500மீ மற்றும் 5000மீ இரண்டிலும் தங்கம் வென்றார். 5000 மீ ஓட்டத்தில் இவர் 16:21.19 வினாடிகள் கடந்து, தேசிய சாதனையை உருவாக்கி, சுனிதா ராணி ஏற்படுத்திய 16:21.59 நிமிடங்கள் சாதனையை அழித்தார்.
- 2021: ஆகத்து மாதத்தில் கென்யாவின் நைரோபியில் நடந்த 20 வயதுக்குட்பட்டோருக்கான உலக வெற்றியாளர் போட்டியில் 1500மீ மற்றும் 5000மீ போட்டிகளில் பங்கேற்றார்.
- 2018: ஆந்திரப் பிரதேசத்தின் விசயவாடாவில் நடந்த இளையோர் தேசிய போட்டியில் 200 மீ ஓட்டத்தில் தங்கம் வென்றார்.
- 2019: ராஞ்சியில் நடந்த இளையோர் தேசிய போட்டியில் 1500 மீ. போட்டியில் வெற்றி பெற்றார்.
- 2019: புனேவில் நடந்த கேலோ இந்தியா இளையோர் விளையாட்டுப் போட்டியில் 1500 மீ மற்றும் 5000 மீ ஓட்டத்தில் தங்கம் வென்றார்.
- 2020: கவுகாத்தியில் நடந்த கேலோ இந்தியா இளையோர் விளையாட்டுப் போட்டியில் 1500மீ மற்றும் 5000மீ ஓட்டத்தில் தங்கம் வென்றார்.
# சிவநகர்

<templatestyles src="Module:Infobox/styles.css"></templatestyles>
**சிவநகர்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.
# சிவநகர்

## பாடசாலைகள்

சிவநகர் தமிழ் வித்தியாலயம்
# எர்மரசு அனல் மின் நிலையம்

**எர்மரசு அனல் மின் நிலையம்** (*Yermarus Thermal Power Station*) இந்தியாவின் கர்நாடக மாநிலம் ராய்ச்சூர் மாவட்டத்தில் உள்ள எர்மரசு கிராமத்தில் அமைந்துள்ள நிலக்கரி அடிப்படையிலான ஓர் அனல் மின் நிலையம் ஆகும். இந்த மின் உற்பத்தி நிலையம் கர்நாடக மின் கழகத்திற்கு சொந்தமானது. இது இந்தியாவின் முதல் 800 மெகா வாட்டு மீமாறுநிலைப் புள்ளி அனல் மின் நிலையம் ஆகும் பாரத் மிகு மின் நிறுவனம் இந்த மின் திட்டத்திற்கான பொறியியல், கொள்முதல் மற்றும் கட்டுமான ஒப்பந்ததாரராக உள்ளது..
# எர்மரசு அனல் மின் நிலையம்

## மின்திறன்

எர்மரசு அனல் மின் நிலையத்தின் மின்திறன் 1600 மெகாவாட்டு (2x800 மெகாவாட்) திறன் ஆகும்.
| 1 ஆவது | 1 | 800 | 2015 மே | வணிக நடவடிக்கை 2017 மார்ச் மாதம் அறிவிக்கப்பட்டது |
| --- | --- | --- | --- | --- |
| 1ஆவது | 2 | 800 | 2017 மார்ச்சு | தொடக்கம் வணிக நடவடிக்கை 2017 ஏப்ரல் |
# தாப்பா ரோடு

**தாப்பா ரோடு** (ஆங்கிலம்: *Tapah Road*; மலாய்: *Tapah Road*; சீனம்: 打巴路) என்பது மலேசியா, பேராக் மாநிலம், பத்தாங் பாடாங் மாவட்டத்தில் (*Batang Padang District*) அமைந்துள்ள ஒரு வரலாற்று நகரம் ஆகும். இந்தச் சிறு நகரத்திற்கு அருகில், பத்தாங் பாடாங் மாவட்டத்தின் நிர்வாக மைய நகரமான தாப்பா நகரம் உள்ளது.  
தாப்பா தொடருந்து நிலையம் (ஆங்கிலம்: *Tapah Road Railway Station* மலாய்: *Stesen Keretapi Tapah Road*) என்று அழைக்கப்படும் தாப்பா ரோடு தொடருந்து நிலையம் இந்தச் சிறுநகரத்தில்தான் அமைந்துள்ளது. தாப்பா ரோடு, தாப்பா, லங்காப், ஆயர் கூனிங் நகரங்களுக்கும் மற்றும் அதன் அருகிலுள்ள கிராமங்களுக்கும் இந்த நிலையம் சேவை செய்கிறது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் தாப்பா பெரு நகரத்திற்கான முக்கிய தொடருந்து முனையமாகவும் செயல்படுகிறது.
# தாப்பா ரோடு

## வரலாறு

தாப்பா ரோடு தொடருந்து நிலையம் மலேசியாவின் இரண்டாவது பழமையான தொடருந்து நிலையம் ஆகும். அதன் காரணமாக 20-ஆம் நூற்றாண்டின் தொடக்கம் முதல் நடுப்பகுதி வரை தாப்பா ரோடு நகரம் அதிக முக்கியத்துவம் வாய்ந்ததாக அறியப்படுகிறது. 1880-ஆம் ஆண்டுகளில் தாப்பா ரோடு நகரத்தில் இருந்து தெலுக் இந்தான் நகரம் வரையில் நீளத்திற்கு ஒரு தொடருந்து வழித்தடம் உருவாக்கப்பட்டது.  
இந்த நிலையம் 1880 மற்றும் 1885-ஆம் ஆண்டுகளுக்கு இடையில் கட்டப்பட்டது. மலேசியாவில் உள்ள பழைமையான தொடருந்து நிலையங்களில் ஒன்றாகும். மே 18, 1893-இல், சர் சிசில் கிளெமென்டி இசுமித் (*Sir Cecil Clementi Smith*) எனும் பிரித்தானிய அதிகாரி, தாப்பா ரோடு தொடருந்து நிலையத்தை திறந்து வைத்தார்.
# தாப்பா ரோடு

## கேமரன் மலை நுழைவாயில்

இந்த நிலையம் முக்கியமாக, தாப்பா மாவட்டத்தில் இருந்த ஈயச் சுரங்கங்களின் போக்குவரத்திற்காக உருவாக்கப்பட்டது. அதன் பின்னர் மலாயா கூட்டமைப்பு மாநிலங்களின் தொடருந்து சேவையில் (*Federated Malay States Railways*) ஒருங்கிணைக்கப்பட்டது.  
பின்னர் இந்த தாப்பா ரோடு தொடருந்து நிலையம், பட்டர்வொர்த் நகரில் இருந்து சிங்கப்பூர் வரையிலான பிரதான தொடருந்து வழித்தடத்துடன் இணைக்கப்பட்டது. அந்தக் கட்டத்தில் தாப்பா ரோடு ஒரு முக்கிய நிறுத்தமாகவும் விளங்கியது, ஏனெனில் இந்த தாப்பா ரோடு நகரம் தான், அப்போதைய பிரித்தானிய காலனி அதிகாரிகளிடையே பிரபலமாக விளங்கிய கேமரன் மலை (*Cameron Highlands*) சுகவாச குளிர் பிரதேசத்திற்கான நுழைவாயிலாக இருந்தது.  
1970-களில், தாப்பா ரோடு நகரம், இந்தப் பிராந்தியத்தில் பொருளாதார நடவடிக்கைகளின் அடிப்படையில் குறைவான முக்கியத்துவம் பெற்றது; சாலை வாகனங்கள் பிரபலமடைந்ததால். தாப்பா ரோடு மற்றும் தெலுக் இந்தான் நகரங்களுக்கு இடையே தொடருந்து சேவை 1991-இல் நிறுத்தப்பட்டது. பெரும்பாலான தொடருந்து தண்டவாளங்கள் இப்போது இல்லை.
# தாப்பா ரோடு

## மலாயா தொடருந்து நிறுவனம்

தாப்பா ரோடு தொடருந்து நிலையம், மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் தாப்பா பெரு நகரத்திற்கான முக்கிய தொடருந்து முனையமாகவும் செயல்படுகிறது.  
கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன. - சேவை 11 சூலை 2015 அன்று தொடங்கியது. - சேவை 10சூலை 2015 அன்று தொடங்கியது.
# தாப்பா ரோடு

## பொருளாதார நடவடிக்கைகள்

2001-ஆம் ஆண்டில் நகரத்திலிருந்து ஒரு கி.மீ. தொலைவில் ஒரு பெரிய சிறைச்சாலை கட்டப்பட்டது. அதனால், இந்த நகரம் அண்மைய காலங்களில் முக்கியத்துவம் பெற்றது. இங்கு கட்டப்பட்ட சிறைச்சாலை, பேராக் மாநிலத்தில் உள்ள சிறைச்சாலைகளில் மிகப்பெரியது. சிறை ஊழியர்கள் மற்றும் பார்வையாளர்களுக்கு இந்த சிறிய நகரம் சேவைகளை வழங்கி வருகிறது.  
தாப்பா ரோடு தொடருந்து நிலையத்திற்கு அருகில் இரண்டு வரிசை கடைகள் உள்ளன. இங்கு 2005-இல் ஒரு மேல்நிலைப் பாலம் கட்டப்பட்டது. தாப்பா ரோடு நகருக்கு அருகில் பெரிய எண்ணெய் பனை தோட்டங்கள் உள்ளன. தோட்டத்தில் இரண்டு பெரிய இந்தியர் ஆலயம்; ஆறு சிறிய காளியம்மன் ஆலயங்களும் உள்ளன. தாப்பா நகருக்குச் செல்லும் சாலையில் காய்கறி பண்ணைகள் மற்றும் ரப்பர் தோட்டங்கள் உள்ளன. 30 ஆண்டுகளுக்கு முன்பு நிறைய ஈயச் சுரங்கங்கள் இருந்தன ஆனால் இப்போது ஒன்று கூட இயங்கவில்லை. இந்தப் பகுதியில் ஒரு பல்கலைக்கழகம் அமைக்கப்படும் திட்டம் உள்ளது.
# கூகல், (தேவதுர்கா)

**கூகல்** (*Googal*) இந்தியாவின் கர்நாடக மாநிலத்தில் உள்ள ராய்ச்சூர் மாவட்டத்தின் தேவதுர்கா தாலுக்காவில் உள்ள ஒரு கிராமமாகும். சில சமயங்களில் இக்கிராமம் கூகுள் எனவும் உச்சரிக்கப்படுகிறது. கூகல் கிராமம் கிருட்டிணா நதிக்கரையில் அமைந்துள்ளது. அல்லாமா பிரபுவுக்கு அர்ப்பணிக்கப்பட்ட குகைக் கோயிலுக்கு இக்கிராமம் பிரபலமானதாகும். கூகல் என்ற பெயர் பாடும் கல் என்ற பொருள் கொண்ட கூகுவ கல்லு என்ற சொற்களிலிருந்து வந்ததாக இங்கு நம்பபபடுகிறது. அதாவது நதி நீர் தாக்கும் போது ஒலி எழுப்பும் பாறைகளிலிருந்து இச்சொற்கள் பெறப்பட்டது என்று புராணக்கதை கூறுகிறது. மாவட்டத் தலைமையகமான ராய்ச்சூரில் இருந்து கூகல் கிராமம் 50 கி.மீ. தொலைவில், வடமேற்கு திசையில் அமைந்துள்ளது.  
இந்திய மக்கள் தொகை கணக்கெடுப்பு 2011 தகவலின்படி குகால் கிராமத்தின் இருப்பிடக் குறியீடு அல்லது கிராமக் குறியீடு 600637 ஆகும். குகால் கிராமம் துணை மாவட்டத் தலைமையகமான தேவதுர்காவிலிருந்து 24 கி.மீ. தொலைவிலும், மாவட்டத் தலைமையகமான ராய்ச்சூரில் இருந்து 40 கி.மீ. தொலைவிலும் அமைந்துள்ளது. 2009 புள்ளிவிவரங்களின்படி, குகால் கிராமம் ஒரு கிராம பஞ்சாயத்து ஆகும்.
# சிறியத் தேன்வழிகாட்டி

**சிறியத் தேன்வழிகாட்டி** (*Lesser honeyguide*)(*இண்டிகேட்டர் மைனர்*) என்பது இண்டிகேடோரிடே குடும்பத்தில் உள்ள ஒரு பறவை சிற்றினம் ஆகும்.
# சிறியத் தேன்வழிகாட்டி

## சரகம்

இது அங்கோலா, பெனின், போட்சுவானா, புர்கினா பாசோ, புருண்டி, கேமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, எரித்திரியா, எசுவாத்தினி, கபோனியா, எத்தியோப்பியா, கானா, கினி, கினி-பிசாவு, கென்யா, லெசோத்தோ, லைபீரியா, மலாவி, மாலி, மொசாம்பிக், நமீபியா, நைஜர், நைஜீரியா, உருவாண்டா, செனிகல், சியேரா லியோனி, சோமாலியா, தென்னாப்பிரிக்கா, சூடான், தான்சானியா, சாம்பியா ஆகிய நாடுகளில் காணப்படுகிறது.
# மதகிரி

**மதகிரி** (*Madagiri*) இந்தியாவின் கர்நாடக மாநிலத்தில் உள்ள ராய்ச்சூர் மாவட்டத்தின் சிர்வார் தாலுக்காவில் உள்ள ஒரு கிராமமாகும். சில சமயங்களில் இக்கிராமம் மதிகிரி, மதகெரா என்ற பெயராலும் அழைக்கப்படுகிறது. ராய்ச்சூர் மாவட்டத்தில் பருத்தி விளையும் மிகப்பெரிய கிராமமாக மதகிரி பிரபலமான கிராமமாகும்.
# மதகிரி

## வரலாறு

கர்நாடகாவில் கிராம பஞ்சாயத்துகள் வருவதற்கு முன்பு மண்டல் பஞ்சாயத்துகள் செயல்பட்டு வந்தன. கர்நாடகாவில் உள்ள பல மண்டல பஞ்சாயத்துகளில் மதகிரி மண்டல் பஞ்சாயத்தும் ஒன்றாகும். இந்த மண்டல பஞ்சாயத்தின் கீழ் மதகிரி, அள்ளி ஓசூர், சகபாவி, மச்சனூர், கணதிண்ணி, லக்கதிண்ணி, துபடூர், பொம்மனாலா, இயல்பூர் ஆகிய கிராமங்கள் இருந்தன. பஞ்சாயத்து ராச் சட்டம் 1993 ஆம் ஆண்டின் படி மதகிரி மண்டல் பஞ்சாயத்து நிறுத்தப்பட்டு, அதற்கு பதிலாக மதகிரி கிராமப் பஞ்சாயத்து ஆக செயல்படுகிறது.
# மதகிரி

## மக்கள் தொகையியல்

2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மதகிரியில் 2332 பெண்கள் மற்றும் 2289 ஆண்கள் என மொத்தம் 4621 பேர் வசித்தனர்.
# வார்ப்புரு:Countdown clock/styles.css

.countdown-clock {
width: ;
float: ;
margin: 0 ;
color: #666;
font-family: Calibri, sans-serif;
font-size: ;
letter-spacing: ;
text-align: ;
text-shadow: 0 #ccc;
text-transform: uppercase;
}
.countdown-clock-clock {
display: block;
margin: 0;
background: #fafafa;
: solid #ccc;
-radius: ;
width: ;
height: ;
box-shadow: #ccc;
position: relative;
text-indent: ;
line-height: ;
letter-spacing: ;
font-size: ;
color: #4a4a4a;
font-family: Arial, sans-serif;
font-weight: bold;
text-shadow: 0 #ccc;
}
.countdown-clock-clock:before,
.countdown-clock-clock:after {
content: "";
position: absolute;
top: ;
width: ;
height: ;
background: #ccc;
}
.countdown-clock-clock:before {
: 33%;
}
.countdown-clock-clock:after {
: 33%;
}
# தெலுக் பாத்திக்

**தெலுக் பாத்திக்** (ஆங்கிலம்: *Teluk Batik*; மலாய்: *Teluk Batik*; சீனம்: 直落蜡染) என்பது மலேசியா, பேராக் மாநிலம், மஞ்சோங் மாவட்டத்தில் (*Manjung District*) அமைந்துள்ள ஒரு கடற்கரை நகரம் ஆகும். பங்கோர் தீவை எதிர்நோக்கி அமைந்து இருக்கும் இந்தக் கடற்கரை நகரத்திற்கு அருகில் லூமுட், சித்தியவான் ஆகிய நகரங்கள் உள்ளன.  
லூமுட் நகரத்தில் இருந்து 9.6 கி.மீ. தொலைவில் உள்ள இந்த நகரம், பேராக் மாநிலத்த்ல் மிகவும் புகழ்பெற்ற கடற்கரை நகரமாக அறியப்படுகிறது. இந்த நகரத்தின் கடற்கரை ஓர் அழகான விரிகுடாவில் அமைந்துள்ளது. விரிகுடாவின் ஒவ்வொரு முனையிலும் உயரமான நிலப்பரப்புகளுடன், காடுகளால் சூழப்பட்டு உள்ளது. தென்னை மரங்கள் மற்றும் இதர வகை ஊசியிலை மரங்களால் சூழப்பட்டு நிழலையும் வெப்பமண்டலச் சூழலையும் வழங்குகிறது.
# தெலுக் பாத்திக்

## சுத்தமான கடற்கரை

1960-ஆம் ஆண்டுகளில்தான் இந்த இடம் கண்டுபிடிக்கப்பட்டது. அதுவரையில் இது ஒரு காடுகள் நிறைந்த இடமாக இருந்தது. கடல் நீர் சுத்தமாகவும், கடற்கரை மணல் மிக மென்மையாகவும் உள்ளது. தெலுக் பாத்திக் கடற்கரையின் சுற்றியுள்ள மலைப்பகுதிகளில் குரங்கு வகையைச் சேர்ந்த குட்டி குரங்குகளும் அதிகமாக உள்ளன.  
இங்குள்ள பல சிறுகடைகளில் நினைவுப் பொருட்கள், நீச்சல் தொடர்பான பொருட்கள், தொப்பிகள் மற்றும் கொசுவச் சட்டைகள், கடற்கரை விரிப்புகள், ரப்பர் பந்துகள் போன்றவை விற்கப்படுகின்றன. அத்துடன் இங்குள்ள கடைகளில் சிற்றுண்டிகள், பானங்கள், பனிக்கூழ் போன்றவையும் விற்கப்படுகின்றன. கழிப்பறைகள், குளியலறைகள் மற்றும் உடை மாற்றும் அறைகள் வழங்கப்பட்டுள்ளன.  
கடற்கரையில் அதன் சொந்த கண்காணிப்பு கோபுரமும் (Baywatch Tower) உள்ளது. அங்கு உயிர் பாதுகாப்பு காவலர்கள் பயணிகளின் பாதுகாப்பில் ஈடுபட்டு வருகின்றனர்.
# Module:Template translation
modification.
This is aimed at replacing the current implementation of Template:TNT.  
Note that translatable templates cannot transclude themselves other
translatable templates, as it will recurse on TNT. Use TNTN instead
to return only the effective template name to expand externally, with
template parameters also provided externally.
---
function this.renderTranslatedTemplate
local title, found = this.getTranslatedTemplate(, true)
-- At this point the title should exist prior to performing the expansion
-- of the template, otherwise render a red link to the missing page
-- (resolved in its assumed namespace). If we don't tet this here, a
-- script error would be thrown. Returning a red link is consistant with
-- MediaWiki behavior when attempting to transclude inexistant templates.
if not found then
return * .. title .. *
end
-- Copy args pseudo-table to a proper table so we can feed it to expandTemplate.
-- Then render the pagename.
local args = .args
local pargs = (:getParent or {}).args
local arguments = {}
if (args['noshift'] or *) == * then
for k, v in pairs(pargs) do
local n = tonumber(k) or 0
if n <= 0 then -- unnumbered args
arguments[k] = v
elseif n >= 2 then -- numbered args >= 2 need to be shifted
arguments[n - 1] = v
end
end
else -- special case where TNT is used as autotranslate
-- (don't shift again what is shifted in the invokation)
for k, v in pairs(pargs) do
arguments[k] = v
end
end
arguments['template'] = title -- override the existing parameter of the base template name supplied with the full name of the actual template expanded
arguments['tntns'] = nil -- discard the specified namespace override
arguments['uselang'] = args['uselang'] -- argument forwarded into parent
arguments['noshift'] = args['noshift'] -- argument forwarded into parent
return :expandTemplate{title = ':' .. title, args = arguments}
end  
--A helper for mocking TNT in Special:TemplateSandbox. TNT breaks
TemplateSandbox; mocking it with this method means templates won't be
localized but at least TemplateSandbox substitutions will work properly.
Won't work with complex uses.
---
function this.mockTNT
local pargs = (:getParent or {}).args
local arguments = {}
for k, v in pairs(pargs) do
local n = tonumber(k) or 0
if n <= 0 then -- unnumbered args
arguments[k] = v
elseif n >= 2 then -- numbered args >= 2 need to be shifted
arguments[n - 1] = v
end
end
if not pargs[1] then
return ''
end
return :expandTemplate{title = 'Template:' .. pargs[1], args = arguments}
end  
return this
# விக்ரம் சிங் ஜக்கல்

**விக்ரம் சிங் ஜக்கல்** (*Vikram Singh Jakhal*) ஓர் இந்திய அரசியல்வாதி ஆவார். இவர் இராசத்தான் சட்டமன்ற உறுப்பினராக பணியாற்றுகிறார். இவர் பாரதிய ஜனதா கட்சியின் உறுப்பினராக நவல்கர் சட்டமன்றத் தொகுதியைப் பிரதிநிதித்துவப்படுத்துகிறார்.  
2023 இராசத்தான் சட்டப் பேரவைத் தேர்தலைத் தொடர்ந்து, இவர் நவல்கர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசின் வேட்பாளரான ராஜ்குமார் சர்மாவை 23,180 வாக்குகள் வித்தியாசத்தில் தோற்கடித்தார்.
# ரிது பனாவத்

**ரிது பனாவத்** (*Ritu Banawat*)(25 சனவரி 1984) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் இராசத்தான் சட்டமன்றத்திற்கு 2023ஆம் ஆண்டு நடைபெற்ற தேர்தலில் பயானா சட்டமன்றத் தொகுதியில் போட்டியிட்டு வெற்றி பெற்றார். பனாவத் சுயேச்சையாகப் போட்டியிட்டு வெற்றி பெற்றார். இவர் பெற்ற வாக்குகள் 105,749.
# பால்முகுந்த் ஆச்சார்யா

**பால்முகுந்த் ஆச்சார்யா** (*Balmukund Acharya*)(பிறப்பு: சனவரி 1, 1976) என்பவர் ஓர் இந்திய அரசியல்வாதி ஆவார். இவர் தற்போது ஜெய்ப்பூர் ஆவா மகால் தொகுதியைப் பிரதிநிதித்துவப்படுத்தும் இராசத்தான் சட்டமன்ற உறுப்பினராக பணியாற்றுகிறார். இவர் பாரதிய ஜனதா கட்சியின் உறுப்பினர் ஆவார்.
# பால்முகுந்த் ஆச்சார்யா

## தனிப்பட்ட வாழ்க்கை

ஆச்சார்யா இந்து மதத்தின் பிரிவான **ஹதோஜ் தாம் ஜெய்ப்பூரின்** ஆச்சார்யா ஆவார்.
# பால்முகுந்த் ஆச்சார்யா

## அரசியல் வாழ்க்கை

2023 இராசத்தான் சட்டப் பேரவைத் தேர்தலைத் தொடர்ந்து, ஜெய்ப்பூரில் உள்ள ஆவா மகால் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# தயோதயோனைல் புளோரைடு

**தயோதயோனைல் புளோரைடு** (*Thiothionyl fluoride*) என்பது S=SF<sub>2</sub> என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். F−S−S−F என்று அமைப்பு வாய்பாட்டாலும் இதை குறிப்பிடுவர். கந்தகமும் புளோரினும் சேர்ந்து உருவாகும் இச்சேர்மம் இருகந்தக இருபுளோரைடு சேர்மத்தின் சமபகுதியமாகக் கருதப்படுகிறது.
# தயோதயோனைல் புளோரைடு

## தயாரிப்பு

நைட்ரசன் முப்புளோரைடுடன் கந்தகத்தை சேர்த்து வினைபுரியச் செய்தால் தயோதயோனைல் புளோரைடு உருவாகிறது.  
::NF<sub>3</sub> + 3 S → S=SF<sub>2</sub> + NSF  
இது கார உலோக புளோரைடுகளுடன் தொடர்பு கொள்ளும்போது இருகந்தக இருபுளோரைடிலிருந்து உருவாகிறது.  
பொட்டாசியம் புளோரோசல்பைட்டு மற்றும் இருகந்தக இருகுளோரைடு ஆகியவவை வினையில் ஈடுபட்டாலும் தயோதயோனைல் புளோரைடு உருவாகிறது.  
2 KSO<sub>2</sub>F + S<sub>2</sub>Cl<sub>2</sub> → S=SF<sub>2</sub> + 2 KCl + 2 SO<sub>2</sub>
# தயோதயோனைல் புளோரைடு

## பண்புகள்

தயோதயோனைல் புளோரைடு ஒரு நிறமற்ற வாயுவாகும். உயர் அழுத்தம் மற்றும் வெப்பநிலையில் இது கந்தக டெட்ராபுளோரைடு மற்றும் கந்தகமாக சிதைகிறது.  
:S=SF<sub>2</sub> + 2 HF → SF<sub>4</sub> + H<sub>2</sub>S  
தாழ் வெப்பநிலையில் கந்தக இருபுளோரைடுடன் ஒடுக்க வினையில் ஈடுபட்டு 1,3-இருபுளோரோ-முச்சல்பேன்-1,1-இருபுளோரைடாக ஒடுங்குகிறது  
S=SF<sub>2</sub> + SF<sub>2</sub> → FS−S−SF<sub>3</sub>
# பன்வர் லால் சர்மா

**பன்வர் லால் சர்மா** (*Bhanwar Lal Sharma*) என்பவர் இந்திய அரசியல்வாதியும் இராசத்தானில் பாரதிய ஜனதா கட்சியின் முன்னாள் மாநிலத் தலைவரும் ஆவார். இவர் இராசத்தானின் ஆவா மகால் தொகுதியின் சட்டமன்ற உறுப்பினராக 1977 முதல் 2003 வரை பதவி வகித்தார். இவர் இராசத்தான் அரசில் உயர்கல்வி மற்றும் விளையாட்டுத்துறை அமைச்சராக இருந்தவர்.  
சர்மா 29 மே 2020 அன்று தனது 95 வயதில் கோவிட் பெருந்தொற்று காரணமாக இறந்தார்.
# மசாகிதோ அன்சாய்

**மசாகிதோ அன்சாய்** (*Masahito Anzai*,安斎 正人,மசாடோ அஞ்சாய்,
பிறப்பு :01-சூன்-1945) சப்பானிய சமூக விஞ்ஞானி மற்றும் தொல்பொருள் ஆராய்ச்சியாளர் ஆவார். தோகோகு கலை மற்றும் வடிவமைப்பு பல்கலைக்கழகத்தின் பேராசிரியர் ஆவார்.
# மசாகிதோ அன்சாய்

## சுயசரிதை

1970 ஆம் ஆண்டு தொல்லியல் துறையில் டோக்கியோ பல்கலைக்கழகத்தில் பட்டம் பெற்ற இவர், பல ஆண்டுகளாக அதே பல்கலைக்கழகத்தில் உதவியாளராக இருந்தார். ஆனால் 2008 ஆம் ஆண்டு தோகோகு கலை மற்றும் வடிவமைப்பு பல்கலைக்கழகத்தில் பேராசிரியராக நியமிக்கப்பட்டார். இவர் குறிப்பாக சமூக தொல்லியல் மற்றும் பழங்கால சமூகத்தின் கட்டமைப்பில் பல புத்தகங்கள் மற்றும் ஆவணங்களை எழுதியுள்ளார். இவர் 2006 ஆம் ஆண்டு *பழங்காலக் காலத்தில் பிராந்திய காலவரிசையின் ஒரு ஆய்வின்* ஆசிரியராக இருந்தார். 2010 ஆம் ஆண்டு முதல் இவரது மிக சமீபத்திய பணி காலநிலை மாற்றத்தின் தொல்லியல் மற்றும் நவமன் கலாச்சாரத்தில் காலநிலை மாற்றம் ஆகியவற்றில் கவனம் செலுத்துகிறார்.
# மசாகிதோ அன்சாய்

## இணைப்புகள்

- சினி
# பினஸ் வாங்கி

**பினசு வாங்கீ** (*Pinus wangii*) அல்லது பொதுவாக **குவாங்டாங் வெண் பைன்** ( சீனம் ) என்பது பினாசியே குடும்பத்தில் உள்ள ஒரு ஊசியிலை இனமாகும்.  
இது கான் மரபியல் பேராசிரியரான டாக்டர் ஷாவோ-பிங் வாங் என்பவரின் பெயரால் பெயரிடப்பட்டது.
# பினஸ் வாங்கி

## பரவல்

இந்த பைன் மரம் தெற்கு சீனாவின் யுனான் மாகாணத்தை தாயகமாகக் கொண்டது, அங்கு வென்ஷான் ப்ரிஃபெக்சரில் இரண்டு இனங்கள் வாழ்கின்றன. இது வடக்கு வியட்நாமில் நிகழுமா என்பது உறுதியற்றது.  
*பைனசு வாங்கீ* என்பது பன்னாட்டுத் தாவரவியல் செம்பட்டியலில் அழிந்து வரும் இனமாகும், தொடர்ந்து மரவெட்டலால் அச்சுறுத்தப்படுகிறது. இது சீனாவில் இரண்டாம் தர தேசியப் பாதுகாப்பின் கீழ் உள்ளது.
# நீப்பத்துறை சென்னம்மாள் கோயில்

**நீப்பத்துறை சென்னம்மாள் கோயில்** என்பது இந்தியாவின், தமிழ்நாட்டில் தர்மபுரி மாவட்டம், டி. அம்மாபேட்டை என்ற ஊரில் அமைந்துள்ள ஒரு அம்மன் கோயிலாகும்.
# நீப்பத்துறை சென்னம்மாள் கோயில்

## கோயில் அமைப்பு

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இது பரம்பரை அறங்காவலர் அமைப்பால் நிர்வகிக்கப்படுகிறது.
# இத்தாலியின் தூதரகம், பெர்லின்

**இத்தாலிய தூதரகம், பெர்லின்** (*Italian Embassy in Berlin*) ஜெர்மனிக்கான இத்தாலிய குடியரசின் அரசதந்திர பணி மற்றும் ஜெர்மனிக்கான இத்தாலியின் தூதரின் இருக்கை ஆகும். ஜெர்மனிக்கு ரோமில் ஒரு தூதரகம் உள்ளது மற்றும் மிலன் மற்றும் நாபொலியில் தூதரகங்கள் உள்ளன. ஜெர்மனிக்கும் இத்தாலிக்கும் இடையிலான உறவுகள் இத்தாலியின் ஒருங்கிணைப்புக்குப் பிறகு நிறுவப்பட்டன. இரண்டு மாநிலங்களும் வரலாற்று ரீதியாக, ஆஸ்திரிய சாம்ராஜ்யத்திற்கு எதிராக ஒன்றாகப் போராடியதிலிருந்து ஒரு சிறப்பு உறவை அனுபவித்து வருகின்றன. இத்தாலியும் ஜெர்மனியும் முக்கூட்டணியின் ஒரு பகுதியாக இருந்தன, இருப்பினும் அவை பெரும் போரின் போது எதிரிகளாக இருந்தன.
# மைக்ரிசாலசு உத்தாரகட்டி

**மைக்ரிசாலசு உத்தாரகட்டி** (*Micrixalus uttaraghati*) என்பது மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படுகிறது .  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.
# மேக்ரோமியா இராடா

**மேக்ரோமியா இராடா** (*Macromia irata*) என்பது *மேக்ரோமிடே* குடும்பத்தில் உள்ள தட்டாரப்பூச்சி சிற்றினமாகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.